Lenda!
Vabandust. - Pole midagi, tule siia.
Kas tead, miks selle jõuludel üles paneme? - Ei.
Paneme selle jõuludel üles, et tähistada Jeesuse sündi.
See ongi jõulude tegelik mõte.
Kuidas? - Tema on selle maailma suurim kingitus.
Ta on meie Päästja.
Nonii, Olivia. Räägi, mida sa kõige rohkem ootad.
Peale kingituste? - Jah, peale nende muidugi.
Koolivaheaega.
Ja sinu imemaitsvaid šokolaadiküpsiseid.
Ah et neid on oodata? - Ma loodan.
Kuid ärme unusta jõulude tegelikku tähendust. - Jah, vanaema.
Jeesust.
Ema, jõulud ei ole enam päris need.
Ilma vanaemata.
Ma tean.
Kuid mõtle, et see oli ta lemmikaeg.
Ja et kõige rohkem meeldis talle koos sinuga jõulusõime üles panna.
Mulle samuti.
Ta ütles ikka... - Et see on aasta tähtsaim aeg,
sest siis saame suurima kingituse.
Ta tahaks, et seda meenutaksid.
Milleks see ingel?
Ingel kuulutas hommikumaa tarkadele ette Jeesuse sündi.
See on parim kink, mille oleme saanud.
Kuidas nii?
Jeesus on meie Issand ja Päästja.
Tänu Temale oleme saanud kõik oma patud andeks.
Sestap tähistamegi Tema sündi.
Kristuse igavene armastus andku teile rahu.
Kauneid jõule In Touchilt.
"Ühenduses" dr Charles Stanleyga.
Et evangeelium leviks kõikjale.
Täna saates: "Jõulud - andmise aeg"
Kas pead end andjaks või saajaks?
Ma ei oota sellele vastust.
Kas oled andja või saaja?
Või küsiks parem, kas pead end rõõmsaks andjaks.
Õnnelikuks andjaks?
Või eelistad olla saaja?
Kui paljud teist olid lapsena saajad?
Me kõik. Andjaks peab õppima.
Olen märganud, et andjad on kõige õnnelikumad inimesed.
Nad annavad endast kogu aeg ära.
See pole nende jaoks kohustus, nad annavad endast.
Kui inimene endast annab,
mõtleb ta vähem endale ja rohkem teistele.
Jeesuse järgijatena peaksime olema õnnelikud, rõõmsad andjad,
nagu oli Tema.
Ta tegi seda terve maa peal oldud aja.
Kui jõulud hakkavad lähenema,
mõtlevad inimesed õudusega kõigele, mida on vaja osta, kuhu minna.
Mõni kahtleb, kas see on piibellik.
Tahan täna näidata, et see on vägagi piibellik.
Mitte et peaksid nüüd hakkama krediitkaardile raha laduma.
Ma ei mõtle seda. Teeme lahti Luuka 2. peatüki.
Alustame sellest, et loeme algusest paar salmi.
"Neil päevil sündis, et keiser Augustus andis käsu
kirjutada üles kogu riigi rahvas.
See esmakordne üleskirjutus toimus ajal,
kui Küreenius oli Süüria maavalitseja.
Ja kõik läksid ennast kirja panema igaüks oma linna.
Nii läks ka Joosep Galileamaalt Naatsaretist
üles Juudamaale Taaveti linna, mida hüütakse Petlemmaks,
sest ta oli Taaveti soost ja pärusmaalt,
et lasta end üles kirjutada koos Maarjaga, oma kihlatuga,
kes oli lapseootel.
Aga nende sealoleku aegu said päevad täis ja Maarja pidi sünnitama.
Ta tõi ilmale oma esimese poja ning mähkis ta mähkmetesse
ja asetas sõime, sest nende jaoks polnud majas kohta."
See pole kõigest lugu.
See on sündmus,
mis on muutnud meie elu ja muudab ka teiste elu igaveseks.
Küsimus.
Miks ma usun, et jõuludel on piibellik anda?
Kuna see sündmus ise väljendab andmist igal sammul.
Alustades Maarjast.
Jeesuse Kristuse ema Maarja andis kaks asja.
Esiteks oma keha, kuhu Püha Vaim pani seemne
ja kus ta kandis Issandat Kristust ennast.
Ta andis oma keha. Teine, mida paljud ei tea, oli ta maine.
Ingel kuulutas talle, et ta toob Pühast Vaimust ilmale lapse.
Asi, mis võis talle esimesena pähe tulla,
kui jätta välja kuulutuse erakordsus,
oli see, kuidas ta peaks sellele reageerima.
"Olen rase, aga ma pole abielus."
Ta oli Joosepiga kihlatud.
Tollal oli kihlumine võrdväärne abieluga,
ainult et viimane polnud veel toimunud.
Seega, kui ta leitakse olevat lapseootel, aga mitte abielus,
on see abielurikkumine,
mille karistuseks visatakse kividega surnuks.
Kui kuuldus tema rasedusest jõuab linna vanemate kõrvu,
korraldavad need hukkamise.
Niisiis, Maarja andis palju rohkem, kui arvatakse.
Pärast ingli külastust ei läinud asjad tema jaoks lihtsalt.
Nüüd pidi ta seda Joosepile selgitama,
tulema toime sellega, kuidas Joosep, ta vanemad ja teised reageerivad.
Ta andis oma keha ja oma maine.
Teine isik, kes selles loos andis, on keiser Augustus.
Ta pidas enda otsuseks seda, et kõiki tuleb maksustada.
See tähendas, et kõik pidid minema oma kodulinna,
end kirja panema ja makse maksma.
Ta pidas seda enda ideeks.
Ta ei teadnud, et kõikvõimas Jumal on see,
kes talle selle mõtte on andnud.
Kuigi ta oli Rooma keiser, kelle sõna oli seadus
ja kellest olenes inimeste elu ja surm.
Niisiis andis ta käsu, teadmata,
et kõikvõimas Jumal kasutab teda, paganlikku keisrit,
et täita ühte oma eesmärki.
Piiblis on ju Jeesuse sünd juba ette määratud.
Näiteks öeldakse Miika raamatus, et Messias tuleb Petlemmast.
Nad elasid Naatsaretis.
Jumal viis Maarja ja Joosepi Naatsaretist Petlemma,
kus pidi sündima Messias.
Maarja andis oma keha.
Keiser Augustus andis oma käsu,
mida pidas enda omaks, et täita oma eesmärki.
Jah, see täitis ta eesmärgi, aga ühtlasi Jumala oma.
Keegi andis veel midagi.
Naatsaretist Petlemma rännata oli pikk tee.
Kui nad pärale jõudsid, ei leidnud nad öömaja, sest kõik oli rahvast täis.
Nad käisid ühest paigast teise,
et leida kohta, kus tuua Jeesus ilmale.
Nende jaoks polnud mitte kuskil kohta.
Lõpuks aga ütles maja peremees:
"Siin on kõik täis, aga meil on laut.
Kui soovite, võite jääda sinna."
Peremehel oli anda vaid üks asi, ja ta andis selle.
Ta andis lauda ja seal sündis Jeesus Kristus.
Meie võime mõelda aukartusega,
kuidas Jumal lasi kolmainsuse teisel isikul, Suveräänil,
sündida laudas ja lamada sõimes
oma elu esimesed päevad.
Siis juhtus veel midagi.
Piiblis öeldakse, et Issanda ingel kõneles karjastele.
Ta rääkis, et on sündinud laps,
kes on Päästja ja tuleb tooma suurt rõõmu.
Ingel andis midagi.
Tema ja taevased väed andsid karjastele mõeldud teadaande,
et on sündinud Jeesus, maailma Päästja.
Inimlikult võiks mõelda,
miks ei saatnud Jumal inglit keiser Augustuse juurde.
Äkki ta oleks siis uskunud. Jumal tahtis, et ingel ilmuks karjastele.
Mis nad tegid?
Piiblis öeldakse, et "nad läksid rutates
ja leidsid Maarja ja Joosepi ja lapsukese".
Mulle meeldib, mida siin öeldakse, sest see on ka praegu väga kõnekas.
"Ja nad läksid rutates
ja leidsid Maarja ja Joosepi ja lapsukese, kes magas sõimes.
Aga nähes teda teatasid nad sõnumist,
mis neile oli räägitud selle lapse kohta."
Karjased rääkisid neile, mida nad olid näinud ja kuulnud.
"Kõik, kes kuulsid, panid seda imeks,
mida karjased olid neile kõnelnud."
Mille nad andsid? Tunnistuse.
Nad rääkisid: "Ingel kõneles meiega
ja me oleme leidnud lapsukese just sellisena.
See peabki olema Päästja."
Karjased andsid oma tunnistuse.
Pärast seda tulid tähetargad.
Nad tulid kaugelt Pärsiast.
Jumal valis need kolm meest. Milleks?
Kuulake nüüd. Mitte ainult tähte imetlema,
vaid tegutsema.
See säras nii eredalt, et nad pakkisid oma kotid ja ütlesid:
"Sellele peab järele minema."
Nad võtsid ette teekonna.
Kohast, kuhu täht oli nad juhatanud, leidsid nad Jeesuse.
Nad andsid kulda, viirukit ja mürri ning kummardasid Teda.
Nad läksid "teist teed tagasi",
sest Heroodes tahtis kõik lapsed tappa.
Kõik, kes olid Jeesuse sünniga seotud, andsid midagi.
Maarjast tähetarkadeni.
Räägitakse, et kingituste tegemisel pole tõeliste jõuludega midagi pistmist.
Kas jõuluvaim pole mitte andmise vaim?
Andmise vaim.
See on suurepärane aeg näidata oma armastust ja hoolimist.
Samuti armastust ja ustavust väelisele Jumalale,
et Ta on andnud suurima kingi, oma Poja, meie Päästja.
Ka Jumal andis.
Ta andis Jeesuse, oma ainusündinud Poja
andma end elavaks ohvriks meie pattude eest.
Ta kandis meie patud. Temast sai Jumala Tall.
Jeesus tuli maa peale, et surra.
See on maailma jaoks parim uudis.
Jeesuse sündi ümbritsesid andjad inimesed.
Kuid on veel midagi, mis seostub jõulude kui andmise ajaga.
Jeesus mitte ainult ei andnud endast,
vaid nagu Piibel ütleb, oli kogu Ta elu olemuselt andmine.
Mõelge.
Kui Ta oli tulnud maa peale, saanud umbes 30-aastaseks
ning jätnud puusepaameti, mis sai edasi?
Ta andis endast näiteks seeläbi, et õpetas tõde.
Nagu teame, alustas Ta sellega 12-aastaselt pühakojas.
Ta vanemad leidsid Ta, kui Ta rääkis variseride ja saduseridega,
küsis küsimusi ja vastas neile.
Nad tahtsid Teda noomida, kuid Ta vastas, et peab tegema Isa tahet.
Mõelge, kui noorelt Ta õpetamisega peale hakkas.
Kuni 30-aastaseks saamiseni õppis Ta tundma Jumala Sõna.
Ta luges seda, õppis seda, kuulas oma vanemate õpetust, kuulas sünagoogis.
Kui tuli aeg teenima hakata, oli Ta valmis.
Ta andis endast ka siis, kui Ta tervendas.
Kas mäletate Jeeriko lähedal tee ääres istuvat Bartimeust?
Ta kuulis, et tuleb Jeesus, kes on paljud tervendanud.
Piiblis räägitakse, et ta hakkas Jeesust hüüdma, kuid tal kästi vaikida.
Tema aga tõstis veel enam häält:
"Jeesus, Taaveti Poeg, halasta minu peale!"
Jeesus seisatas.
Mulle meeldib, kuidas vanemas tõlkes öeldakse: "Jeesus jäi seisma."
See on mind palju õnnistanud.
Jeesus on valmis poolel teel seisma jääma.
Ta läks sealt mööda ainult korra.
Jeesus jäi seisma vaese ja pimeda kerjuse pärast,
kes oli kasutu ja maailma silmis väärtusetu.
Jeesus jäi seisma ja tegi ta terveks.
Jeesus andis kogu aeg.
Seepärast on tõeline Jeesuse järgija samuti andja.
Mitte ainult jõuludel, vaid aasta ringi.
Tahan vaid öelda, et jõulude ajal pole vale anda.
Andmise vaim peaks olema kristlasega 365 päeva aastas.
Taevane Isa on andnud omalt poolt Poja Jeesuse Kristuse.
Vaata, Jumal andis meile enne,
kui me siia ilma sündisime.
Tõeliste Kristuse järgijatena oleme eluviisilt andjad.
Jumalal ei ole meie andmist tarvis.
Me anname, sest me peame endale alatasa teadvustama ja kinnitama,
et Temalt tuleb kõik, mida vajame.
Selleks peamegi andma, ja et levitada evangeeliumi.
Jeesus ise õpetas seda.
Ta ütles: "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe."
Kas Ta mõtles raha? Ükskõik mida.
Armastust, tõde, rahalisi vahendeid, lähedust.
Niisiis, andmine kuulub uskliku ellu.
Seda õpetas Jeesus ja seda järgis Uue Testamendi kogudus.
Apostlite tegude 4. peatükis öeldakse,
et algkoguduses müüdi oma vara ja jagati kõigiga,
et kellelgi poleks puudu.
2. Korintlastele 9:6 on koht,
kus Paulus meenutab, et kui rohkesti külvame, siis ka lõikame rohkesti.
Kui kasinasti külvame, siis ka lõikame kasinasti.
See oleneb sellest, kuidas seda oma elus rakendame.
Jeesuse järgijatena ei saagi me muud, kui anda.
Mõtle kõige kallimale materiaalsele asjale, mille oled saanud.
Kas see on alles?
Kas oled sellest välja kasvanud?
Kas tegid selle katki?
Või müüsid maha?
Kõige kallim asi. Kas käid seda läikima löömas?
Mis on see kõige kallim asi?
Kõrvuta see igavese eluga.
Kõrvutamatu.
Kui oled võtnud Jeesuse oma Päästjaks,
on Ta andestanud su patud, pannud su nime Talle eluraamatusse,
valmistanud sulle taevase aseme.
Kuid praegu kutsub Ta sind elama jumalakartlikku elu.
Ta on pannud su sisse Püha Vaimu, et saaksid seda teha.
Mitte ainult jumalakartlikult elada, vaid ka kuulutada.
Laulame sõnu "mine kuuluta seda mäetipult". Mine kuuluta naabrile.
Su töökaaslased peavad kuulma.
Su kodused peavad kuulma.
Maailm peab kuulma tõde, evangeeliumi Jeesusest Kristusest.
Mõtle, kui su selle aasta jõulude ainus kingitus oleks minna kellegi juurde
ja rääkida, mida Jeesus Kristus on su elus teinud.
Mõni ütleb, et ta ei saa tunnistada. Saab küll.
"Pole millestki tunnistada." On ikka.
Tõde on see,
et kui sul on Kristus ja sa kuuletud Talle, ei saa sa hoida seda endale.
Sul pole aimugi, kuidas võid kellegi elu mõjutada.
Jäta meelde, et see Püha Vaim,
kes elas Peetruses, Jaakobuses, Johanneses, Toomases ja teistes,
on seesama Püha Vaim, kes elab ka sinus.
See on Püha Vaim,
kellega Jumal neid varustas, et nad viiks evangeeliumi kõikjale maailma.
Sul pole aimugi, kes su sees elab,
mida sa võid korda saata, kelle elu muuta.
Kas võid nimetada kedagi,
kellele oled rääkinud evangeeliumi ja kes on Kristuse Päästjaks võtnud?
Vähemalt üks nimi.
Mõtle sellele.
Suurim kingitus on antud sulle kui usklikule.
Kas polegi ühtki inimest, kellele oled teinud sama kingituse?
Igavese elu kingituse Kristuses.
Kuidas võid seda endale hoida?
Jeesuse sünd oli andev.
Tema elu oli andev.
Uue Testamendi kogudus oli andev.
Niisamuti peaks olema meie elu.
Kas mõistad, kui rikas sa oled?
Sa tead evangeeliumi tõde,
mida suurem osa maailmast pole kuulnudki.
Oled käinud aastaid koguduses.
Palju sellest on ununenud,
kuid alateadvus, mille Jumal on loonud,
on talletanud kogu tõe, mida oled elu jooksul kuulnud.
Kas poleks hea, kui keegi leiutaks midagi, mis tooks kõik meelde?
Hea inimese jaoks oleks see hea, halva jaoks mitte.
Tahan, et näeksid oma potentsiaali.
Võiksid sel aastal öelda:
"Need on jõulud, kus ma teen kindlameelse otsuse,
et räägin evangeeliumi kellelegi, kes on eksinud."
Ühest piisab.
"Ta ei kuulaks mind." Sa ei tea seda.
Üks inimene.
Tee see kingitus ühele inimesele.
Ta ei pruugi veel otsust teha,
aga see polegi sinu ülesanne.
Sinu ülesanne on rääkida.
Kuidas seda teha? Palu Jumalalt,
et Ta annaks sulle südant teiste inimeste jaoks
ja julguse rääkida, kui Jumal avab sulle selleks ukse.
Sa ei pea lugema ette kirjakohti.
Piisab, kui ütled:
"Ühel päeval tuli mu ellu Jeesus Kristus.
Ta muutis mu elu ja ma olen teine inimene.
Minulgi tuleb ette raskeid aegu, aga Temaga koos on kõik teine."
Vähem kui 30 sekundiga oled andnud oma tunnistuse.
Ta ei pruugi sulle sel hetkel midagi öelda,
aga see jääb temaga.
Ma tean seda, sest see on Jumala käes.
Sellest suuremat kinki pole.
Võib-olla sa ei tunne Jeesust Kristust oma Päästjana.
Me ei püüa olla religioossed või rajada suuri kogudusi.
Soovime vaid, et kuuleksid evangeeliumi.
See on ainus, mis avab taevatee.
See on ainus, mis annab jõudu kanda asju,
mis tulevad meie ellu hoiatamata ja millega me pole arvestanud.
Võid paluda Issandalt Jeesuselt andeks oma patud.
Mitte seepärast, et oled selle ära teeninud,
vaid seepärast, et Tema on surnud ristil sinu ja minu pattude eest.
Terve maailma pattude eest! Nõnda vägev on see.
Kui palud Talt andestust ja alistad Talle oma elu,
andestab Ta su patud, paneb su nime Talle eluraamatusse,
valmistab sulle taevasse aseme
ja paneb Püha Vaimu su sisse elama.
Nii saad teha teiste heaks seda, mida keegi on teinud sinu heaks.
Ei saa vastu võtta paremat kinki ega anda paremat kinki
kui evangeeliumi Jeesusest Kristusest.
Usun, et sa annad selle.
Isa, täname sind sõnumi eest, mis on muutnud meie elu.
See võib muuta kõigi elu, kes siin maa peal on.
Aitäh kõigi eest, kes teevad tõlketööd,
kes tõlgivad evangeeliumi Jeesusest Kristusest igasse maailma keelde.
Selleks et igaüks, kelle sa oled siia maailma loonud, kuuleks tõde.
Isa, me armastame sind.
Palume, et võiksime oma armastust väljendada, nagu seda tegi Jeesus,
kes andis seda teistele inimestele.
Jeesuse nimel, aamen.
Kui Ta pole su Päästja, siis võta Ta täna vastu.
Kuidas võib elada jõuludest jõuludeni ilma Jeesuseta?
Võin rääkida, kuidas on elada jõuludest jõuludeni Temaga koos.
Olen elanud Temaga jõuludest jõuludeni 68 korda.
Kristlikule elule pole võrdväärset.
Rõõmsale ja heldele andjale pole võrdväärset.
Kui tahad, et su elu läheks täie ette,
siis Jeesus on see.
Tema tee on see tee.
Ta on sind millekski kutsunud.
"Kuulen seda esimest korda." Ta on sind kutsunud.
Ta kutsub sind enda juurde, end Talle andma,
et saaksid võtta vastu kõik, mis Tal sinu jaoks on.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko